טליה עמר

טליה עמר (נולדה ב-1989) היא מלחינה ופסנתרנית ישראלית. טליה עמר נולדה בירושלים. אמה וסבתה הן מורות לפסנתר שעלו לישראל מפריז. החלה לנגן על פסנתר בהיותה בת חמש, למדה אצל לואיזה יופה והתחילה ללמוד קומפוזיציה בגיל ארבע עשרה אצל המלחין מרק קופיטמן. כבר בילדותה השתתפה בתחרויות ברחבי תבל; בגיל שבע זכתה בתחרות הבינלאומית על שם שוסטקוביץ' בגרמניה, בגיל אחת עשרה במקום הראשון בתחרות הפסנתר הבינלאומית בויצ'נצה ובמקום הראשון בתחרות הלאומית בפריז. בהיותה בת אחת עשרה השתתפה בתוכנית הטלוויזיה בראבו לכישרונות צעירים בערוץ 2. עמר היא בוגרת תואר ראשון בהצטיינות במחלקת קומפוזיציה באקדמיה למוסיקה ולמחול בירושלים, שם למדה אצל הפרופסורים מרק קופיטמן, ארי בן שבתאי וינעם ליף ובמחלקת פסנתר בבית הספר למוזיקה ע"ש בוכמן-מהטה אצל פרופ' עמנואל קרסובסקי. בשנים 2007–2013 זכתה בשלוש מלגות מקרן התרבות אמריקה-ישראל בפסנתר ובקומפוזיציה בהצטיינות. ב-2013 זכתה במקום הראשון בתחרות CIRCE להגשת פורטפוליו, ארצות הברית. עמר למדה במשך חמש שנים תארים מתקדמים בארצות הברית. היא בוגרת תואר שני בבית ספר מאנס למוזיקה בניו יורק במחלקת קומפוזיציה אצל מריו דוידובסקי (אנ') במגמת פסנתר עם ויקטור רוזנבאום (אנ'). סיימה את לימודי הדוקטורט באוניברסיטת ברנדייס שבבוסטון בשנת 2020. נושא עבודת הדוקטור הוא: "האור, הדרך, הקול: תהליכים נסתרים ב(Voi(Rex מאת פיליפ לרו", עבורה זכתה בפרס הרברט וסנדרה פישר להצטיינות ביצירה אמנותית לשנת 2020. בברנדייס קיבלה את פרס המצוינות בהוראה לשנת 2016 ואת המלגה על שם אירוינג פיין בקומפוזיציה לשנת 2016–2017 ולשנת 2018-2017. בצרפת השתתפה בשנת 2011 בקורס במנזר רויומון, (אנ') ב-2016 בקורס Composers Conference במכללת ולסלי עם מריו דוידובסקי, ב-2017 בקורס 'מניפסט' במסגרת המכון למחקר ולתיאום אקוסטי מוזיקלי (אירקאם). וב-2017 בפסטיבל soundscape באיטליה. הייתה מלחינת הבית של אנסמבל Collage New Music (אנ') בבוסטון בשנת 2016-2015. לקחה חלק בכיתות אמן בקומפוזיציה עם המלחינים בריאן פרניו (אנ'), הקטור פארה (אנ'), Detlef Heusinger, מרק אנדרה המלין, פיליפ לרו (אנ') ומיכאל לוינס (אנ'). כפסנתרנית השתתפה בכיתות אמן עם מאריי פרחיה, ניקולאי פטרוב (אנ'), ג'רום רוז (אנ') וריצ'רד גוד. כפסנתרנית הופיעה כסולנית בארצות הברית, ישראל וצרפת לצד התזמורות לאמורה (צר') באולם סל גאבו (אנ') בפריז, התזמורת הסימפונית ירושלים, סימפונט רעננה, התזמורת הקאמרית הישראלית והתזמורת הסימפונית הישראלית ראשון לציון. ב-2011 יצירתה נבחרה לביצוע כחלק מתחרות North South Consonance בניו יורק. בשנת 2014 רביעיית המיתרים שלה “Obsession” נבחרה ע״י לורין מאזל לביצוע בפסטיבל קסטלטון (אנ'). בנובמבר 2017 נבחרה לייצג את ישראל בפסטיבל של האגודה הבינלאומית למוזיקה בת-זמננו בוונקובר עם יצירתה לאנסמבל, ב-2018 בפסטיבל ACL בטאיוואן עם יצירתה לחליל ואלקטרוניקה וב-2019 בפסטיבל אקו בבריסל עם יצירתה לפסנתר ואלקטרוניקה. פרט לכך יצירתה בוצעה בפסטיבלים בישראל ומחוצה לה ובהם: ווקס פמינה, פסטיבל ניו יורק למוזיקה אלקטרואקוסטית, פסטיבל לאונרד ברנשטיין לאמנות היצירה (אנ'), פסטיבל CEME, פסטיבל קסטלטון (אנ'), פסטיבל EAR בלונדון וב-Visible Sounds Congress. יצירותיה בוצעו באוסטרליה, איטליה, אנגליה, ארצות הברית, בלגיה, גרמניה, הפיליפינים, טאיוואן, יוון, נורווגיה, צרפת, קנדה, שוודיה וישראל בידי אנסמבלים שונים, בהם: ICE International Contemporary Ensemble, Ensemble l'Itinéraire, Standing Wave, Yarn/Wire, Collage New Music, lydian string quartet, North/South Consonance Ensemble, אנסמבל המאה ה-21, Les Cris de Paris, שלישיית עתר, אנסמבל מיתר, ensemble recherche ו-ensemble ouroboros. יצירתה "מטמורפוזיס" כלולה בתקליטור WAW בביצועה של החלילנית איוונה גלינקה. WAW זכה ב-2019 בפרס האלבום הקלאסי המצטיין מטעם The Akademia Music ובפרס המוזיקה של הקלוזין. יצירתה Phantasmagoria כלולה בתקליטור Tangent Shores בביצועו של הפסנתרן ג'יי ג'פריס משנת 2015. החל משנת 2017 היא משמשת כחברת המועצה המנהלת של איגוד הקומפוזיטורים בישראל חברת סגל באקדמיה למוסיקה ולמחול בירושלים, שם היא מלמדת קומפוזיציה, מקצועות תאורטיים, ומוזיקה אלקטרונית. * חברת כבוד בקונסרבטוריון הלאומי ביוון (אנ') חברת אנסמבל מיתר כמבצעת של מוזיקה אלקטרונית. טליה עמר נשואה ולה שלוש בנות. 2009 – מדליית זהב, פרס מוזיקה בינלאומי בקומפוזיציה בסלוניקי, יוון, עבור היצירה Sparks לבסון ומרימבה. 2010 – מקום שלישי, התחרות האיטלקית השמינית לכלי הקשה, עבור היצירה Sparks לבסון ומרימבה. 2011 – אות הצטיינות, תחרות מוזיקת עולם IBLA-Grand בארצות הברית ליצירה "מונולוג לשני פסנתרים". 2012 – פרס קלון מטעם איגוד הקומפוזיטורים בישראל. 2013 – מקום שלישי בפסטיבל Ear לונדון, אנגליה, ליצירה "כשחלום נהפך למציאות...". 2016 – פרס רוזנבלום לאמנויות הבמה לאמנים צעירים מבטיחים. 2018 – פרס ראש הממשלה לקומפוזיטורים. 2019 – פרס אקו"ם לעידוד פרסום היצירה Triangulation. 2023 - פרס אקו"ם בתחום המוזיקה הקונצרטית והשירה, יחד עם המלחין אדיר לוי ד"ר מישל טוסי, ResMusica: "המלחינה טליה עמר משתמשת באנסמבל אקוסטי ואלקטרוניקה ביצירתה ״הדהודים״, יצירה שבה ניתן לשמוע ״הד של היצירות הקודמות שלי״ כך היא אומרת. עוצמת המחווה והעולם המוזיקלי שבו האלקטרוניקה מוכנסת בצורה עדינה, אוחזת בנו מן הרגע הראשון ויוצקת ביצירה ממדים תזמורתיים. הכתיבה שלה מסותתת ומלווה בסולואים מרשימים (קלרינט, בס, ובסון), בתוך דרמטורגיה שבנויה היטב ושליטה יפה במרחב: ללא שום ספק זוהי תגלית שבה פייר-אנדרה ולד והמבצעים מעניקים לה את מלוא תשומת הלב." פרופ' דייוויד שולנברג, The Boston Musical Intelligencer: "מלחינה-אמנית (ונגנית קונצרטים מוכשרת). היא מתארת את ״זכרונות״ פרי עטה לשישה נגנים, כצמיחתו של "זרע לא-ידוע" שכלל אינו נשמע ביצירה... היצירה מעוצבת באופן יפהפה, אורכה כעשר דקות, היא הופכת מסוערת לשקטה ומסתיימת בפתאומיות ובדיוק בפרקים האחרונים... לעמר יש אוזן לצליל, כמו גם טכניקת הלחנה, ואני מצפה ליצירותיה הבאות." 2013 - Obsession - לרביעיית מיתרים 2014-2015 - MutaMorphosis - לחליל ואלקטרוניקה 2015 - Reminiscence - לאנסמבל 2016 - Deus Ex Machina - לזמרת, קונטרבס, וטלפון 2018-2017 - Triangulation - לפסנתר ואלקטרוניקה 2019-2018 - Reverberations - לאנסמבל ואלקטרוניקה 2019 - Fractured Words - לזמרת, אנסמבל, ואלקטרוניקה 2020 - From the Chrysalis - לאנסמבל ואלקטרוניקה אתר האינטרנט הרשמי של טליה עמר (באנגלית) מדיה וקבצים בנושא טליה עמר בוויקישיתוף האתר הרשמי טליה עמר, באתר פייסבוק הערוץ של טליה עמר, באתר יוטיוב טליה עמר, באתר SoundCloud מפגשים בסלון, עם טליה עמר, מראיינת - אביגיל ארנהיים, בערוץ מרכז פליציה בלומנטל למוזיקה, באתר יו טיוב, 23 ביולי 2020 (25:40 דקות) טליה עמר - זוכה פרס יצירה לקומפוזיטורים מטעם ראש הממשלה לשנת 2018, בערוץ שירות הסרטים הישראלי, באתר יו טיוב (4:24 דקות) טליה עמר, באתר האקדמיה למוסיקה ולמחול בירושלים טליה עמר, באתר המכון למוסיקה ישראלית טליה עמר, באתר איגוד הקומפוזיטורים בישראל טליה עמר, ברשת החברתית פייסבוק טליה עמר, סרטונים בערוץ היוטיוב פרס על שם אברהם קלון 2012, באתר איגוד הקומפוזיטורים בישראל הוכרזו זוכי פרס רוזנבלום 2016, באתר הבמה, 23 במרץ 2016 ועד הנאמנים של פרס היצירה מטעם ראש הממשלה לקומפוזיטורים המוענק באמצעות משרד התרבות והספורט מודיע על הזוכים בפרס לשנת 2018, באתר משרד התרבות והספורט, 6 בדצמבר 2018 יובל פלוטקין, פרס מפעל חיים מטעם אקו"ם יוענק לסופר ישעיהו קורן, באתר ynet, 3 באפריל 2019 טליה עמר - זוכה פרס יצירה לקומפוזיטורים מטעם ראש הממשלה לשנת 2018, בערוץ שירות הסרטים הישראלי, באתר יו טיוב מפגשים בסלון, עם טליה עמר, מראיינת - אביגיל ארנהיים, באתר מרכז פליציה בלומנטל למוזיקה, 23 ביולי 2020 (25:40 דקות) קורות חיים, באתר איגוד הקומפוזיטורים בישראל טליה עמר: זוכת פרס המוזיקה הבינלאומית עבור הצטיינות בקומפוזיציה לשנת 2009 קורות חיים, באתר האקדמיה למוסיקה ולמחול בירושלים קורות חיים, באתר קרן התרבות אמריקה-ישראל קורות חיים, באתר איגוד הקומפוזיטורים בישראל קורות חיים, באתר המחקר במכללות בישראל רשימת בוגרים, המחלקה למוזיקה, אוניברסיטת ברנדייס הגנה על הדיסרטציה: טליה עמר, קומפוזיציה ותיאוריה מוזיקלית סטודנטים בוגרים, המחלקה למוזיקה, אוניברסיטת ברנדייס, אביב 2020 בית הספר לבוגרים באמנויות ומדעים, הזוכים בפרסי המצוינות בהוראה לשנת 2016, באתר אוניברסיטת ברנדייס, 19 באפריל 2016 סדנת ביצוע למוזיקה אלקטרואקוסטית, המכון למחקר ולתיאום אקוסטי מוזיקלי (אירקאם), מניפסט 2017 אנסמבל קולאז' מציג: ריאיון חדש: המלחינה משוחחת, טליה עמר (2016-2015), באתר אנסמבל קולאז', 28 ביולי 2018 מוזיקת קולאז' החדשה: שיחה על אליוט קארטר, האתר של אליוט קארטר, 23 בפברואר 2016 זואי מדונה, קולות מהדהדים בקונצרט המוזיקה החדשה של קולאז' בבית ספר לונג'י, הבוסטון גלוב, 12 בינואר 2016 קורות חיים, באתר המכון למוסיקה ישראלית קורות חיים, באתר Babelscores פסטיבל קסטלטון פותח את עונת הקיץ השישית, באתר פסטיבל קסטלטון, 15 ביוני 2015 האגודה הבינלאומית למוזיקה בת-זמננו, ביוגרפיות של מלחינים, 2017 אנסמבל הופר, אקו, בריסל, 19 בפברואר 2019 פסטיבל ווקס פמינה, באתר Midnight East‏, 25-23 בדצמבר 2014 זכרי וולף, ביקורת: קולות מגוונים בפסטיבל המוזיקה האלקטרואקוסטית של העיר ניו יורק, באתר הניו יורק טיימס, 24 ביוני 2015 פסטיבל CEME – טריו ארבוש (ספרד) ואנסמבל מיתר, באתר הקונסרבטוריון הישראלי למוסיקה תל אביב, 3 בינואר 2019 תוצאות תחרות המלחינים, הפסטיבל למוזיקה עכשווית London Ear אייס בברנדייס, באתר ICE אנסמבל L‘ Itinéraire מעבר לגבולות, באתר פרס ארנסט פון סימנס, יוני, יולי, נובמבר 2019 תוכניות עבר, באתר Standing Wave, ‏7 בנובמבר 2017 דייוויד שולנברג, קולאז' לארבע יצירות של ארבעה מלחינים, בכתב העת The Boston Musical Intelligencer, ‏11 בינואר 2016 המלחינים שהשתתפו והקליטו, באתר North South Music, עונת 2011-2010 קונצרט 4 בסדרה של סולני אנסמבל המאה ה-21 אמיר מנדל, היצירה שבלטה מעל כולן בקונצרט של אנסמבל המאה ה–21, באתר הארץ, 25 בנובמבר 2018 חלום בתוך חלום, שלישיית פסנתר ואלקטרוניקה / פרויקט בינלאומי, באתר שלישיית עתר, אביב 2016 מוזיקה: שלישיית עתר, שגרירות ישראל בוושינגטון, 4 בדצמבר 2016 מישל טוסי, אנסמבל מיתר בניצוחו של פייר-אנדרה ולד, באתר ResMusica, ‏9 בינואר 2020 WAW, באתר phasma-music דומיני קלמנטס, ביקורת על Tangent Shores:Amethyst, באתר MusicWeb International האתר שלTangent Shores חברי אנסמבל מיתר, באתר אנסמבל מיתר מרב יודילוביץ', פרס רוזנבלום על מפעל חיים לצדי צרפתי, באתר ynet, 23 במרץ 2016 רן בוקר, פרס אקו"ם למפעל חיים יוענק לסופרת גלילה רון-פדר-עמית, באתר ynet, 19 במרץ 2023